สวัสดีคะ หนูอยากทราบว่าอาการที่เป็นคือโรคอะไร หนูมีอาการแรกๆคือตัวร้อนง่าย ถ้าอากาศร้อนมากๆ ใจจะสั่น มือสั่น สั่นแรงมากค่ะ แล้วร่างกายก็ร้อนมากๆ แล้วเวลาจับสิ่งของพวกโลหะจะเกิดกระแสไฟฟ้าสถิตย์ทุกคน บางครั้งมือไปสัมผัสกับคนก็เกิดไฟฟ้าสถิตย์ อยากรู้สาเหตุเกิดจากอะไรคะ? เป็นมาจะ5-6ปีแล้วคะ
สวัสดีค่ะ อาการใจสั่น อาจเกิดจาก1.สาเหตุทายกาย-โรคต่อมไทรอยด์ทำงานมากผิดปกติ อาจทำให้ร้อนง่าย ขี้หงุดหงิด กินจุ หิวบ่อย รู้สึกมีพลังงานมาก เหงื่อออกเยอะ-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยจากอาการดังกล่าวมา อาจจะยังสรุปไม่ได้แน่นอนว่าเป็นภาวะใด ควรพบแพทย์เพื่อตรวจร่างกายร่วมด้วย การจับสิ่งของบางอย่างในบางจังหวะอาจทำให้เกิดไฟฟ้าสถิตย์ได้อยู่แล้วค่ะ ถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย ควรรีบไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป อยู่ในที่ที่มีอากาศถ่ายเทดี ไม่ร้อนจัด งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด